relat-disc | CASES DE LA MÚSICA · Xarxa de cases de la música popular
RELAT, GRUP CASES DE LA MÚSICA 2019, PUBLICA EL SEU ÀLBUM DEBUT: 'CONTRATEMPS'
ESCOLTA JA 'CONTRATEMPS' DE RELAT
+INFO: Grup Cases de la Música
Relat, qui foren el Grup Cases de la Música 2019, estan d'enhorabona. I és que el passat divendres 21 de febrer, van publicar el seu àlbum debut, 'Contratemps' (RGB Suports, 2020). Una referència tant a la influència reggae que nodreix el grup (estil musical on es marca el contratemps), com al missatge que tenen varies de les lletres de les cançons que formen l’àlbum.
Amb una base musical sòlida influenciada pel reggae, el dub i estils jamaicans dels anys 60, Relat ha construït la seva pròpia sonoritat amb uns estils més actuals dins dels gèneres de l’electrònica i les músiques urbanes; com el dubstep, el drum&bass, o el dancehall, entre molts d’altres.
Relat han acabat d’arrodonir ‘Contratemps’ amb unes lletres i un missatge destacables, on introdueixen els seus propis relats, i que transmeten amb un disc que tant es pot assaborir a casa com a un directe elèctric, enèrgic i potent, on participar i vibrar amb ells.